Konjecy: 21. a 22. meje swjeća w Konjecach zaso wjesny swjedźeń. Započatk je sobotu w 16 hodź. z dźěćacym swjedźenjom pod hesłom „wohnjowa wobora“. Tu chcedźa překwapić mały, ale tež starši publikum. Snano dyrbja wohnjowi wobornicy na alarm chwatać? Njedźelu dopołdnja wotměje so wubědźowanje čestnohamtskich wohnjowych woborow wokolnych wsow. Wjeršk swjedźenja je njedźelu w 14.30 hodź. mejemjetanje młodźiny w Šunowje. K zakónčenju w 16.30 hodź. budźe požohnowanje noweho wohnjowoborneho awta. Zastupjerjo wokrjesa a gmejny je wobornikam oficialnje přepodadźa.
Hórki: Wjesne towarstwo a Hórčanska młodźina přeprošujetej sobotu, 21. meje, wot 17 hodź. na mejemjetanje. Běhej wo wjeršk meje přizamkny so program wjesnych dźěći a mejska reja młodźiny. Wječor su wšitcy witani na spěwny wječork ze skupinu „Brankački“.
Chrósćicy: W Chrósćicach poběža młodźency hižo w 16 hodź. za wjerškom meje. Wjeselće so na zhromadne popołdnjo z kofejom a tykancom. K zabawje hudźa Chróšćanscy muzikanća. Na dźěći čaka skakanski hród. Dale přihotuja za wšitkich přitomnych tombolu, livestream na kopańcu a reje.
szl_Latn szl_Latn szl_Latn